**JELGAVAS VALSTSPILSĒTAS PAŠVALDĪBAS 2022. GADA 25. MARTA SAISTOŠO NOTEIKUMU NR.22-7**

**„GROZĪJUMI JELGAVAS VALSTSPILSĒTAS PAŠVALDĪBAS 2021. GADA 23. SEPTEMBRA SAISTOŠAJOS NOTEIKUMOS NR. 21-19 „MAZNODROŠINĀTAS MĀJSAIMNIECĪBAS SLIEKSNIS UN SOCIĀLĀS PALĪDZĪBS PABALSTI JELGAVAS VALSTSPILSĒTAS PAŠVALDĪBĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi  (turpmāk - noteikumi) tiek izdoti, lai ieviestu papildu sociālās palīdzības pabalstu sabiedriskā transporta pakalpojuma izmantošanai (turpmāk - pabalsts). Pabalstu Jelgavas valstspilsētā Jelgavas pilsētas nozīmes maršrutu tīklā 100 % apmērā no braukšanas maksas, nepārsniedzot 20 braucienus mēnesī, piešķir darbspējīgā vecuma personai, kurai ir noteikts trūcīgas/maznodrošinātas mājsaimniecības statuss līdz 2022. gada 31.oktobrim.  |
| 2.Projekta nepieciešamības pamatojums | Noteikumi nepieciešami, lai ieviestu papildu sociālās palīdzības pabalstu atsevišķu izdevumu apmaksai - pabalstu sabiedriskā transporta pakalpojum izmantošanai no 01.05.2022. līdz 31.10.2022., darbspējīgā vecuma personai, kurai ir noteikts trūcīgas/maznodrošinātas mājsaimniecības statuss. Pabalsta ieviešana uzlabos trūcīgas/maznodrošinātas mājsaimniecības materiālo situāciju un sociālo funkcionēšanu, kā arī veicinās integrāciju darba tirgū. |
| 3.Informācija par plānoto projekta ietekmi uz pašvaldības budžetu | Noteikumu izpildei tiek plānoti papildu naudas līdzekļi JSLP 2022. gada budžetā. Uz 31.01.2022. darbspējīgā vecuma personas, kurām ir noteikts trūcīgas/maznodrošinātas mājsaimniecības statuss, ir 240 personas. Tiek prognozēts, ka no 01.06.2022. līdz 31.10.2022. pabalsta nodrošināšanai ir nepieciešams provizoriskais maksimālais finansējums 20 400,00 *euro* apmērā (240 trūcīgas/maznodrošinātas darbspējīgā vecuma personas x 20 braucieni vienai personai mēnesī x 5 mēneši no 01.06.2022. līdz 31.10.2022. x 0,85 *euro* vienas biļetes cena). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Veicinot darbspējīgā vecuma trūcīgo/maznodrošināto personu mobilitāti tiek atbalstīta, veicināta un nodrošināta iespēja integrēties sabiedrībā un darba tirgū. |
| 5.Informācija par plānoto projekta ietekmi uz administratīvajām procedūrām | Nav. |
| 6.Informācija par konsultācijām ar privātpersonām | Ir bijušas.  |

Jelgavas valstspilsētas domes priekšsēdētājs A.Rāviņš